เจ้าจอมมารดาเขียน ในรัชกาลที่ 4

เจ้าจอมมารดาเขียน (พ.ศ. 2385 – 14 เมษายน พ.ศ. 2484) เป็นบาทบริจาริกาในพระบาทสมเด็จพระจอมเกล้าเจ้าอยู่หัว เป็นธิดาของท่านอ้นกับคุณหญิงอิ่ม จากสกุลสิริวันต์ เป็นหลานของเจ้าจอมมารดางิ้ว ในพระเจ้าบรมวงศ์เธอ พระองค์เจ้าลักขณานุคุณ ซึ่งเป็นพระมารดาของสมเด็จพระนางเจ้าโสมนัสวัฒนาวดี

เจ้าจอมมารดาเขียนมีนามเรียกขานทั่วไปว่า "เขียนอิเหนา" ด้วยเป็นละครหลวงที่รำเป็นตัวอิเหนาได้งดงามไม่มีใครสู้ เป็นบาทบริจาริกาที่พระบาทสมเด็จพระจอมเกล้าเจ้าอยู่หัวโปรดมากท่านหนึ่ง เมื่อพระราชโอรสคือ พระเจ้าบรมวงศ์เธอ กรมพระนราธิปประพันธ์พงศ์ ประสูตินั้น พระบาทสมเด็จพระจอมเกล้าเจ้าอยู่หัวพระราชทานกริชให้ นอกเหนือจากพระแสงดาบที่พระราชทานพระราชโอรสทุกพระองค์ โดยมีรับสั่งว่า "เป็นลูกอิเหนา"

เจ้าจอมมารดาเขียนถึงแก่อนิจกรรมเมื่อวันที่ 14 เมษายน พ.ศ. 2484 รวมอายุ 98 ปี พระราชทานเพลิงศพเมื่อวันที่ 22 เมษายน ปีเดียวกัน ณ วัดไตรมิตรวิทยารามวรวิหาร นับเป็นบาทบริจาริกาในรัชกาลที่ 4 ซึ่งอสัญกรรมเป็นลำดับสุดท้ายhttps://vajirayana.org/สาส์นสมเด็จ-พุทธศักราช-๒๔๘๔/เมษายน/วันที่-๑๕-เมษายน-พศ-๒๔๘๔-น

 เครื่องราชอิสริยาภรณ์ 
 ราชกิจจานุเบกษา, พระราชทานเครื่องราชอิสริยาภรณ์, เล่ม ๑๐, ตอน ๓๕, ๒๖ พฤศจิกายน พ.ศ. ๒๔๓๖, หน้า ๓๗๔ 
 ราชกิจจานุเบกษา,พระราชทานเหรียญรัตนาภรณ์ ฝ่ายใน , เล่ม ๒๑, ตอน ๓๒, ๖ พฤศจิกายน พ.ศ. ๒๔๔๗, หน้า ๕๗๐

 อ้างอิง 

 เขียน เจ้าจอมมารดา 

หมวดหมู่:พระภรรยาในรัชกาลที่ 4
หมวดหมู่:เจ้าจอมมารดา
หมวดหมู่:ผู้ได้รับเหรียญรัตนาภรณ์ ม.ป.ร.3
หมวดหมู่:ผู้ได้รับเครื่องราชอิสริยาภรณ์ ต.จ. (ฝ่ายใน)